
KĖDAINIŲ RAJONO SAVIVALDYBĖS TARYBA

SPRENDIMAS
[bookmark: _GoBack]DĖL KĖDAINIŲ RAJONO SAVIVALDYBĖS TARYBOS 2015 M. VASARIO 13 D. SPRENDIMO NR. TS-19 „DĖL KĖDAINIŲ RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS FINANSAVIMO PAJAMŲ IR IŠLAIDŲ PLANAVIMO TVARKOS APRAŠO PATVIRTINIMO“ PAKEITIMO

2024 m. birželio 28 d. Nr. TS-238
Kėdainiai


[bookmark: part_6f0d256dc2c842f5a13bfe151bd133ed]Kėdainių rajono savivaldybės taryba n u s p r e n d ž i a:
[bookmark: part_d9c6886c63464667bf33927d310a2099]Pakeisti Kėdainių rajono savivaldybės aplinkos apsaugos rėmimo specialiosios programos finansavimo pajamų ir išlaidų planavimo tvarkos aprašą, patvirtintą Kėdainių rajono savivaldybės tarybos 2015 m. vasario 13 d. sprendimu Nr. TS-19 „Dėl Kėdainių rajono savivaldybės aplinkos apsaugos rėmimo specialiosios programos finansavimo pajamų ir išlaidų planavimo tvarkos aprašo patvirtinimo“:
1. Pakeisti 4.6 papunktį ir jį išdėstyti taip:
„4.6. Savivaldybės visuomenės sveikatos rėmimo specialiajai programai (20 procentų Programos lėšų, neįskaitant įplaukų pagal Aprašo 3.3 papunktį);“
2. Pakeisti 4.7 papunktį ir jį išdėstyti taip:
„4.7. finansiškai remti žemės sklypų, kuriuose medžioklė nėra uždrausta, savininkus valdytojus ir naudotojus, įgyvendinančius žalos prevencijos priemones, kuriomis jie siekia išvengti medžiojamųjų gyvūnų daromos žalos (želdinių apdorojimas repelentais, aptvėrimas tvoromis ar apsauginėmis juostomis, želdinių, gerinančių laukinių gyvūnų natūralias mitybos sąlygas, veisimas ir kitos priemonės), įsigyti kartografinę ir kitą medžiagą, reikalingą pagal Medžioklės įstatymo reikalavimus rengiamiems medžioklės plotų vienetų sudarymo ar jų ribų pakeitimo projektams parengti (šiame punkte nurodytoms priemonėms finansuoti naudojamos įplaukos pagal Aprašo 3.3 papunktį);“
3. Pakeisti 4.8 papunktį ir jį išdėstyti taip:
„4.8. viešųjų želdynų ir želdinių apsaugai, priežiūrai, tvarkymui, būklės stebėsenai, viešųjų želdynų kūrimui, viešųjų želdinių veisimui, privalomai viešųjų želdynų ir želdinių būklės ekspertizei, želdinių ir želdynų, neatsižvelgiant į žemės, kurioje jie yra, nuosavybės formą, inventorizavimui ir apskaitai;“
4. Pakeisti 5 punktą ir jį išdėstyti taip:
„5. Einamaisiais biudžetiniais metais nepanaudotos Programos lėšos naudojamos kitiems metams numatytoms priemonėms finansuoti.“
5. Pakeisti 11 punktą ir jį išdėstyti taip:
„11. Savivaldybės administracijos Aplinkosaugos skyrius (toliau – Aplinkosaugos skyrius) rengia Programos priemonių sąmatos projektą, kuriame įtraukia priemones, kurias numato įgyvendinti Savivaldybės administracija.“
6. Pakeisti 17 punktą ir jį išdėstyti taip:
„17. Vykdant Savivaldybės tarybos patvirtintoje Programoje numatytas aplinkosaugos priemones, Savivaldybės administracijos direktoriaus įsakymu paskirti asmenys organizuoja viešuosius pirkimus, vadovaudamiesi Lietuvos Respublikos viešųjų pirkimų įstatymu ir Savivaldybės administracijos direktoriaus įsakymu patvirtintomis Centralizuotų ir decentralizuotų viešųjų pirkimų vykdymo tvarkos taisyklėmis.“
7. Pakeisti 19 punktą ir jį išdėstyti taip:
„19. Aplinkosaugos skyrius derina priemonių vykdytojų pateiktas sąskaitas, kad jos atitiktų Savivaldybės tarybos patvirtintoje Programos priemonių sąmatoje skirtas lėšas numatytai priemonei finansuoti, ir sąskaitas, kartu su pasirašytais prekių, darbų atlikimo ar paslaugų suteikimo perdavimo–priėmimo aktais, pateikia Apskaitos skyriui.“
8. Pakeisti 21 punktą ir jį išdėstyti taip:
„21. Su Programos priemonių sąmatoje patvirtintais priemonių vykdytojais pasirašomos lėšų naudojimo sutartys. Programos priemonių vykdytojai pateikia Apskaitos skyriui Programos sąmatą B-1, patvirtintą Lietuvos Respublikos finansų ministro 2018 m. gegužės 31 d. įsakymu Nr. 1K-206.“
9. Pakeisti 22 punktą ir jį išdėstyti taip:
„22. Programos priemonių vykdytojai Aplinkosaugos skyriui iki gruodžio 7 d. pateikia išsamią Programos vykdymo ataskaitą ir biudžeto išlaidų sąmatos įvykdymo ataskaitą pagal Asignavimų valdytojų, kitų valstybės ir savivaldybių biudžetinių įstaigų ir valstybės biudžeto asignavimus gaunančių kitų subjektų metinio biudžeto vykdymo ataskaitų rinkinio ir tarpinių biudžeto vykdymo ataskaitų rinkinio sudarymo taisyklių formą Nr. 2.“
10. Pakeisti 23 punktą ir jį išdėstyti taip:
„23. Aplinkosaugos skyrius, vadovaudamasis Lietuvos Respublikos aplinkos ministro 2011 m. kovo 4 d. įsakymu Nr. D1-201 „Dėl Savivaldybių aplinkos apsaugos rėmimo specialiosios programos priemonių vykdymo patikrinimo tvarkos aprašo, Savivaldybių aplinkos apsaugos rėmimo specialiosios programos priemonių vykdymo ataskaitos formos ir Savivaldybių aplinkos apsaugos rėmimo specialiosios programos priemonių vykdymo ataskaitos formos pildymo taisyklių patvirtinimo“, rengia Programos priemonių vykdymo metinę ataskaitą ir teikia tvirtinti Savivaldybės tarybai.“
11. Pakeisti 24 punktą ir jį išdėstyti taip:
„24. Savivaldybės tarybos patvirtintą Programos priemonių vykdymo metinę ataskaitą apie Programos priemonių vykdymą Aplinkosaugos skyrius kiekvienais metais ne vėliau kaip iki kovo 1 d. pateikia Aplinkos apsaugos departamentui prie Aplinkos ministerijos.“
12. Pakeisti 25 punktą ir jį išdėstyti taip:
„25. Aplinkosaugos skyrius atsako už tikslinį lėšų panaudojimą pagal Savivaldybės tarybos patvirtintą Programos priemonių sąmatą.“
13. Pakeisti 27 punktą ir jį išdėstyti taip:
„27. Apskaitos skyrius atsako už Programos lėšų apskaitos tvarkymą.“

